Michael Morris, 3. baron Killanin

Michael Morris, 3. baron Killanin, kjent som lord Killanin, (1914–1999) var en irsk baron, journalist, og forfatter, sportsfunksjonær og den sjette president i Den internasjonale olympiske komité (IOK). 

 Liv og virke 
 Bakgrunn 
Han etterfulgte sin onkel Martin Henry FitzPatrick Morris, 2. baron Killanin som Baron Killanin i det britiske adelskapet i 1927. Han ble utnevnt til medlem av Order of the British Empire (MBE) og ble 25. april 1999 tildelt Territorial Decoration (TD).

Killanin fikk sin utdannelse ved Eton College, Sorbonne i Paris, og det som da het Magdalene College i Cambridge, hvor han var president i dramagruppen Footlights . Midt på 1930-tallet begynte han sin karriere som journalist, og jobbet for Daily Express, Daily Sketch og etter hvert Daily Mail. I årene 1937–1938 var han krigskorrespondent i den andre kinesisk-japanske krig.

Han tjente som honorær konsul for Monaco i Irland fra 1961 til 1984.

 Den internasjonale olympiske komité 
I 1950 ble han valgt til leder for det olympiske råd i Irland, og ble valgt inn i IOK i 1952. Han ble visepresident i 1968, og tok deretter over som president etter Avery Brundage i forkant av sommer-OL 1972.Olympic Review, N59, oktober 1972, s. 355, tilgjengelig fra  aafla.org 

I løpet av hans presidentskap møtte den olympiske bevegelse motgang, økonomiske problemer etter sommer-OL 1976 i Montréal og boikotten ved sommer-OL 1980 i Moskva. IOK valgte i perioden Lake Placid og Los Angeles som vertskap for vinter-OL 1980 og sommer-OL 1984 uten konkurrerende byer. Killanin trakk seg etter Moskva-OL i 1980, og ny president ble Juan Antonio Samaranch.

I 1999 døde han i sitt hjem i Dublin, og er begravet i familiens hvelv ved New Cemetery i Galway.

 Referanser 

 Eksterne lenker 





Kategori:Filmprodusenter
Kategori:IOK-medlemmer
Kategori:Adelige irer
Kategori:Irske journalister
Kategori:Order of the British Empire (MBE)
Kategori:Personer fra London